- Որքան էլ դժվար է, պետք է փորձել անգամ նախընտրական բարձր աղմուկի միջավայրում չկորցնել իրականության զգացումը և փաստել, որ շատ ուղղություններով նախընթաց ժամանակահատվածում էական աշխատանք կատարվել է, որն ամբողջության մեջ, այո, չի բավարարում ոչ միայն մեր հանրությանը, այլև հենց իշխանությանը: Հանգամանքը, որ մենք ընտրողներին ներկայանում ենք իրատեսական փոփոխությունների ծրագրով՝ զերծ ամեն տեսակ պոպուլիզմից և քաղաքական հովվերգությունից, հենց դրա մասին է խոսում: Փաստը մնում է փաստ, որ միայն ուժեղ իշխանությունը և քաղաքական թիմը կարող է իրականությանը նայել բաց աչքերով, տեսնել սեփական սխալները և գնալ այդ սխալներն ուղղելու ճանապարհով: Հանգամանքը, որ մեր ընտրողները բացարձակ վստահություն ունեն նոր ձևավորված կառավարության հանդեպ, դրական են գնահատում վարչապետ Կարապետյանի գործունեությունը ինքնին խոսում է դրա մասին: Իսկ ինչո՞ւ եք զարմանում, որ այս ամենը դուր չի գալիս ընդդիմադիր շատ հոսանքների: Ավելի լավ, քան լրագրողներն ու մենք, հենց նրանցից շատերն են հասկանում, որ հողը իրենց ոտքերի տակից գնում է և Փաշինյանի ու մյուսների վերջին օրերի տարօրինակ պահվածքը հենց դրա մասին է խոսում: